Document ID: 32011D0198

РЕШЕНИЕ ЗА ИЗПЪЛНЕНИЕ НА КОМИСИЯТА
от 30 март 2011 година
за изменение на Решение 2011/44/ЕС относно някои защитни мерки срещу болестта шап в България
(нотифицирано под номер C(2011) 2023)
(текст от значение за ЕИП)
(2011/198/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
като има предвид, че:
(1)
През януари 2011 г. в България беше потвърдено наличието на случай на шап при диво прасе, както и редица огнища на болестта сред добитъка. Вследствие на това България предприе мерки в рамките на Директива 2003/85/ЕО на Съвета от 29 септември 2003 г. относно мерки на Общността за борба с болестта шап (3).
(2)
Освен това беше прието Решение 2011/44/ЕС на Комисията от 19 януари 2011 г. относно някои защитни мерки срещу болестта шап в България (4), тъй като беше необходимо да бъдат засилени мерките за контрол на болестта, приети от България. Посоченото решение се прилага до 31 март 2011 г.
(3)
На 19 март 2011 г. България съобщи за огнище на шап при говеда, излизащи на паша в община Средец, която се намира в област Бургас, на запад от община Малко Търново, за която последно на 31 януари 2011 г. беше докладвано огнище на шап.
(4)
По тази причина е необходимо действието на мерките, установени в Решение 2011/44/ЕС, да бъде удължено до 30 юни 2011 г.
(5)
Поради това Решение 2011/44/ЕС следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В член 16 от Решение 2011/44/ЕС датата „31 март 2011 г.“ се заменя с датата „30 юни 2011 г.“
Член 2
Адресати на настоящото решение са държавите-членки.
Съставено в Брюксел на 30 март 2011 година.

Labels: 0
3
18
6